देश के पहले शिक्षा मंत्री मौलाना आजाद का उल्लेख भी किताबों से हटाया गया
NCERT Book Class 11 Political Science NCERT ने राजनीति विज्ञान की 11वीं कक्षा की किताब से देश के पहले शिक्षा मंत्री मौलाना अबुल कलाम आजाद के नाम का उल्लेख हटा दिया है।
NCERT ने राजनीति विज्ञान की 11वीं कक्षा की किताब से देश के पहले शिक्षा मंत्री मौलाना अबुल कलाम आजाद के नाम का उल्लेख हटा दिया है। जम्मू-कश्मीर के भारत में विलय पर भी बड़े बदलाव किए गए।
पिछले साल से NCERT ने स्कूली कोर्स को व्यवस्थित करने का अभियान छेड़ा है। दोहराव और अप्रासंगिक घटनाओं का तर्क देते हुए कोर्स से अब तक गुजरात दंगे, मुगल दरबार, इमरजेंसी, शीतयुद्ध और नक्सली आंदोलन के कुछ हिस्सों को हटाया जा चुका है।
NCERT के कोर्स व्यवस्थीकरण अभियान के तहत राजनीति विज्ञान की 11वीं कक्षा की किताब में बदलाव का अब तक उल्लेख नहीं किया गया है। NCERT निदेशक दिनेश सकलानी का कहना है कि बदलाव के बारे में आधिकारिक जानकारी देने में कुछ तथ्य भूलवश रह गए होंगे।
संविधान सभा की बैठकों में मौलाना के भाग लेने के तथ्य को हटाया गया
किताब: राजनीति विज्ञान, कक्षा 11, पहला अध्याय संविधान-क्या और कैसे।
क्या हटाया: संविधान सभा की बैठकों में शिरकत करने वालों से मौलाना आजाद का नाम।
अब क्या: बैठकों की अध्यक्षता जवाहरलाल नेहरू, राजेंद्र प्रसाद या बीआर आम्बेडकर करते थे।
किताब: राजनीति विज्ञान, कक्षा 11, दसवां अध्याय, संविधान का दर्शन।
क्या हटाया: जम्मू-कश्मीर का सशर्त विलय।
क्या लिखा था: उदाहरण के लिए, जम्म-कश्मीर का भारतीय संघ में विलय होना अनुच्देद 370 के तहत अपनी स्वायत्तता की रक्षा करने की प्रतिबद्धता पर आधारित था।
ये तथ्य भी हटाए...
NCERT से महात्मा गांधी से जुड़ी कई बातें हटाई गईं 
हिन्दी की बुक से गजल और गीत भी हटाए गए
NCERT ने हिन्दी के सिलेबस में भी कुछ बदलाव किए हैं। इनमें हिंदी आरोह भाग-2 की किताब से फिराक गोरखपुरी की गजल और अंतरा भाग दो से सूर्यकांत त्रिपाठी निराला का गीत गाने दो मुझे को हटा दिया है। इसके अलावा विष्णु खरे की एक काम और सत्य को भी हटाया गया है।
सेंट्रल इस्लामिक लैंड्स चैप्टर भी नहीं पढ़ाया जाएगा
मौजूदा सेशन से होने जा रहे बदलाव केवल 12वीं क्लास तक ही सीमित नहीं हैं, बल्कि 10वीं और 11वीं क्लास की बुक्स से भी कई चैप्टर हटाए गए हैं। 11वीं की बुक ‘थीम्स इन वर्ल्ड हिस्ट्री’ से ‘सेंट्रल इस्लामिक लैंड्स’, ‘संस्कृतियों का टकराव’ और ‘द इंडस्ट्रियल रेवोल्यूशन’ जैसे चैप्टर हटा दिए गए हैं। इसी तरह 10वीं की बुक लोकतांत्रिक राजनीति-2 से लोकतंत्र और विविधता, लोकप्रिय संघर्ष और आंदोलन, लोकतंत्र की चुनौतियां जैसे चैप्टर हटाए गए हैं।